16/07/2019 | Administración LocalMunicipal
Porto do Son
Aprobación do réxime de dedicacións, dietas por asistencia a sesión de órganos colexiados e indemnizacións dos membros da Corporación Municipal

EDICTO En cumprimento do previsto no art.75.5 da Lei 7/1985, do 2 de abril, reguladora das bases do réxime local, faise público para xeral coñecemento que o Pleno da Corporación, na sesión do 04/07/2019, aprobou o réxime de dedicacións, dietas por asistencia a órganos colexiados e indemnizacións dos membros da Corporación, acordando: “Primeiro. –Aprobar o réxime de dedicación exclusiva e parcial para os cargos que de seguido se especifican: – Alcaldía- Presidencia: dedicación exclusiva. – Concellaría de Facenda, Persoal, Administración, Rexeneración de Núcleos Rurais e Cambio Climático: dedicación exclusiva. – Concellaría de Emprego, Iniciativa Empresarial, Dinamización Turística, Servizos de Conservación e Medio Ambiente: dedicación parcial. – Concellaría de Xuventude, Deportes e Acción Cultural: dedicación parcial. – Concellaría de Benestar Social, Igualdade, Educación e Saúde: dedicación parcial. Segundo. –Establecer a favor dos membros da Corporación que desempeñen os seus cargos en réxime de dedicación exclusiva e parcial, as retribucións que de seguido se relacionan, que se percibirán en catorce pagas anuais, doce ordinarias nos 12 meses de xaneiro a decembro e dúas extraordinarias nos meses de xuño e decembro con réxime de devengo similar ao dos empregados públicos municipais; así como dalos de alta no réxime xeral da Seguridade Social, debendo asumir esta Corporación o pago das cotas empresariais que corresponda, unha vez producida a aceptación expresa por aqueles: – O cargo de alcalde-presidente, con dedicación exclusiva, percibirá unha retribución anual bruta de 45.000,00 € (3.214,28 € en cada paga ordinaria e 3.214,32 € en cada extraordinaria) – O cargo de Concelleiro de de Facenda, Persoal, Administración, Rexeneración de Núcleos Rurais e Cambio Climático, con dedicación exclusiva, percibirá unha retribución anual bruta de 35.000,00 € (2.500,00 € en cada paga ordinaria e 2.500,00 € en cada extraordinaria) – O cargo de Concelleiro de Emprego, Iniciativa Empresarial, Dinamización Turística, Servizos de Conservación e Medio Ambiente, con dedicación parcial ao 85%, percibirá unha retribución anual bruta de 27.000,00 € (1.928,57 € en cada paga ordinaria e 1.928,58 € en cada extraordinaria) – O cargo de Concelleiro de Xuventude, Deportes e Acción Cultural, con dedicación parcial con dedicación parcial ao 85%, percibirá unha retribución anual bruta de 27.000,00 € (1.928,57 € en cada paga ordinaria e 1.928,58 € en cada extraordinaria) – O cargo de Concelleiro de Benestar Social, Igualdade, Educación e Saúde, con dedicación parcial ao 85%, percibirá unha retribución anual bruta de 27.000,00 € (1.928,57 € en cada paga ordinaria e 1.928,58 € en cada extraordinaria) Terceiro. –As retribucións dos cargos electos serán actualizadas anualmente segundo o que estableza a Lei de Orzamentos Xerais do Estado para os funcionarios do subgrupo A1. Cuarto. –Aos membros da Corporación municipal que desempeñen os cargos en réxime de dedicación exclusiva e parcial, e polo tanto sexan dados de alta no Réxime Xeral da Seguridade Social, en situación de incapacidade temporal aplicaráselle o réxime acordado para os empregados públicos municipais polo Pleno da Corporación municipal, na súa sesión extraordinaria de 9 de outubro de 2012. Quinto. –Só os membros da Corporación que non teñan dedicación exclusiva nin parcial percibirán asistencias pola concorrencia efectiva ás sesións dos órganos colexiados da Corporación de que formen parte. En aplicación do artigo 75 da LRBRL establécese o seguinte réxime de asistencias pola concorrencia efectiva ás sesións dos órganos colexiados: – Pleno: 120,00 € – Comisión Especial de Contas: 60,00 € – Comisións Informativas: 50,00 € (no caso de celebrarse no mesmo día sesións de varias comisións informativas, establécese o límite dunha asistencia por concelleira/concelleiro). – Xunta de Goberno Local: 50,00 €. – Xunta de Coordinación de Concelleiros Delegados: 50,00 €. Sexto. –Os membros da Corporación percibirán indemnizacións polos gastos efectivos ocasionados no exercicio do seu cargo. Neste aspecto, será de aplicación a normativa prevista no RD 462/2002, considerando os cargos electos como grupo 1 aos efectos de determinar os importes das indemnizacións por razón do servizo. Non obstante, por autorización expresa da Alcaldía, os cargos electos poderán ser resarcidos pola contía exacta dos gastos realizados que sexan necesarios para o exercicio das súas funcións, de acordo coa xustificación documental correspondente, que deberá realizarse na maneira regulamentariamente prevista. As comisións de servizos dos corporativos serán ordenadas polo Sr. alcalde. Sétimo. –Publicar no BOP e no taboleiro de edictos do Concello de forma íntegra o presente acordo, aos efectos do seu xeral coñecemento por aplicación do artigo 75 da LRBRL. Oitavo. –O alcalde-presidente será órgano competente para determinar os membros da Corporación que realizarán as súas funcións en réxime de dedicación exclusiva e parcial; dando publicidade destes acordos a través de anuncio no BOP e taboleiro de edictos.” Porto do Son, 9 de xullo de 2019. O alcalde-presidente Asdo.: José Luis Oujo Pouso